《谪官后咏怀一首》
明代·童轩

逐队随行二十春，世情谁是旧雷陈。长疑好事皆虚事，不薄今人爱古人。

苔色满墙思故第，江潭何处是通津。分明记得还家梦，依旧红霞作近邻。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。